**1. ПОЗИВ ЗА ПОДНОШЕЊЕ ПОНУДА**

**1.1. ПОДАЦИ О НАРУЧИОЦУ**

|  |  |
| --- | --- |
| Назив наручиоца:  Адреса:  ПИБ:  Матични број:  Шифра делатности:  Број рачуна:  Интернет адреса: | Дом здравља Ваљево  Улица Железничка 12, 14000 Ваљево  107041023  17817361  8621  840-830661-75  [http://www.dz[valjevo.rs](http://valjevo.rs/)](http://www.direkcija-valjevo.rs/) |

**1.2. ВРСТА ПОСТУПКА**

Јавна набавка добара спроводи се у отвореном поступку у складу са Законом о јавним набавкама (,,Сл.гласник РС“, број 124/12; 14/2015 и 68/2015), Подзаконским актима и Одлуком о покретању поступка бр. ДЗ-01-806 од 23.03.2016. године.

**1.3. ПРЕДМЕТ ЈАВНЕ НАБАВКЕ**

Предмет јавне набавке је **набавка** **енергената** подељена по партијама.

Партија 1 - Мазут- уље за ложење и гасно уље екстра лако евро ел

Партија 2 - Бензин, дизел гориво и тнг

Партија 3 - Угаљ

Партија 4 - Огревно дрво

Назив и ознака из општег речника набавке: 09000000 – нафта и нафтини деривати, 09111100- угаљ и 03413000 - дрво за огрев

**1.4. КРИТЕРИЈУМ ЗА ДОДЕЛУ УГОВОРА**

Критеријум за доделу уговора је **најнижа понуђена цена**.

Уколико се појаве понуђачи са истом ценом, биће изабран понуђач који понуди дужи рок плаћања.

**1.5. НАЧИН ПРЕУЗИМАЊА КОНКУРСНЕ ДОКУМЕНТАЦИЈЕ**

Сва заинтересована лица кокнкурсну документацију могу лично преузети на адреси наручиоца: Дом здравља Ваљево, улица Железничка 12, 14000 Ваљево, од 08,00 до 14,00 часова, уз овлашћење за преузимање конкурсне документације.

Кокнкурсна документација се може преузети и на интернет адреси наручиоца и Порталу јавних набавки.

**1.6. НАЧИН ПОДНОШЕЊА ПОНУДЕ И РОК ЗА ПОДНОШЕЊЕ ПОНУДЕ**

Понуда се подноси у складу са конкурсном документацијом и техничком спецификациом наручиоца који је саставни део конкурсне документације.

Понуђач понуду подноси лично или непосредно путем поште у затвореној коверти.

На предњу страну коверте понуђач лепи попуњен „**Помоћни образац“** (ПО1, страна 41 конкурсне документације) у који уписује податке о свом тачном називу, адреси, броју телефона, e-mail адреси и имену и презимену овлашћеног лица за контакт.

Понуђач може да поднесе понуду за једну или више партија.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Рок за достављање понуда је **04.05.2015.** до **10,00** часова**.**

Понуда се сматра благовременом уколико је примљена у писарницу наручиоца најкасније **04.05.2015**  до **10,00** часова, на адреси Дома здравља Ваљево, писарница, улица Железничка 12, 14000 Ваљево.

Понуђач може пре истека рока за подношење понуда да допуни, измени или опозове своју понуду писаним обавештењем, са назнаком: „Допуна понуде“, „Измена понуде“ или „Опозив понуде“ за јавну **набавку** **енергената, ЈН бр**. **1-6/2016**. Понуђач је дужан да јасно назначи која документа накнадно доставља, односно који део понуде мења. По истеку рока за подношење понуда понуђач не може да допуњује мења или опозове своју понуду.

**1.7. МЕСТО, ВРЕМЕ И НАЧИН ОТВАРАЊА ПОНУДА**

Поступак јавног отварања понуда обавиће се **04.05.2016**. године, последњeг дана рока за достављање понуда са почетком у **10,30** часова на адреси: Дом здравља Ваљево, улица Железничка 12, 14000 Ваљево, сала за састанке.

Благовремено приспеле понуде комисија ће отварати по редоследу приспећа.

О поступку отварања понуда комисија наручиоца води записник који потписују чланови комисије и присутни представници понуђача који преузимају примерак записника.

Понуђачу који је поднео понуду, а није присуствовао поступку отварања понуда, копија записника се доставља у року од **три** дана од дана отварања понуда.

**1.8. УСЛОВИ ПОД КОЈИМА ПРЕДСТАВНИЦИ ПОНУЂАЧА МОГУ**

**УЧЕСТВОВАТИ У ПОСТУПКУ ОТВАРАЊА ПОНУДА**

Пре почетка поступка јавног отварања понуда, представници понуђача који ће присуствовати поступку отварања понуда, дужни су да комисији наручиоца предају писано пуномоћје, којим ће доказати овлашћење за учешће у поступку јавног отварања понуда.

**1.9. РОК ЗА ДОНОШЕЊЕ ОДЛУКЕ**

Рок за доношење Одлуке о додели уговора је **петнаест** дана, од дана отварања понуда.

**1.10. ЛИЦЕ ЗА КОНТАКТ**

Контакт особа за преузимање конкурсне документације је Весна Јокић, телефон 014/3150051, моб. телефон 064/8321300.